*Αυτοπροσωπογραφία*, 1627
**Ο Γιόοστ Κορνέλις Ντρόοχσλοοτ (Joost Cornelisz Droochsloot** ή **Droogsloot**, 1586 – 14 Μαΐου 1666), ήταν Ολλανδός ζωγράφος σκηνών χωριών, τοπίων, ρωπογραφιών, ηθικών αλληγοριών και βιβλικών ιστοριών.

Βιογραφία
---------

Ο Ντρόοχσλοοτγεννήθηκε και πέθανε στην Ουτρέχτη. Έγινε μέλος της Συντεχνίας του Αγίου Λουκά της Ουτρέχτηςτο 1616. Αργότερα έγινε διάκονος της Συντεχνίας το 1623 και έφορος του Σεντ Γιομπς Γκαστχάους το 1638, διάκονος της ολλανδικής μεταρρυθμισμένης εκκλησίας και το 1665 αξιωματικός του *schutterij* (=εθνοφυλακή) της Ουτρέχτης. 

 *Χωριουδάκι με πολλούς χωρικούς να γλεντούν*, 1628
Ήταν ο πατέρας και Δάσκαλος του ζωγράφου Κορνέλις Ντρόοχσλοοτ (1630–1673), του οποίου οι πίνακες είναι δύσκολο να διακριθούν από τους δικούς του, και ο Δάσκαλος του Γιάκομπ Ντουκ.

Έργο
----

Ο Γιόοστ Κορνέλις Ντρόοχσλοοτ ήταν ευέλικτος ζωγράφος που έγινε γνωστός για τις σκηνές σε χωριό, τα τοπία, τις ρωπογραφίες, τις ηθικές αλληγορίες και τις βιβλικές ιστορίες του. Τα πρώτα έργα του αντικατοπτρίζουν την επιρροή των Πίτερ Μπρίγκελ του Πρεσβύτερου, Πίτερ Μπρίγκελ του Νεότερου, Ντάβιντ Φίνκμποονς και Εσάιας φαν ντε Φέλντε. Ήταν προσκολλημένος στην παράδοση της φλαμανδικής τοπιογραφίας, ιδιαίτερα των σκηνών σε χωριό, όπως αναπτύχθηκε από τον Πίτερ Μπρίγκελ τον Πρεσβύτερο. Οι σκηνές του χωριού του συνήθως απεικονίζουν έναν φαρδύ δρόμο του χωριού που χάνεται στην απόσταση και σπίτια και στις δύο πλευρές. Τα χωριά είναι γεμάτα με πλήθη άξεστων χωρικών, διασκορπισμένων κάπως τυχαία. Αυτές οι μορφές εξατομικεύονται και απεικονίζονται σε εκφραστικές στάσεις. Ο Ντρόοχσλοοτ έδωσε μεγάλη προσοχή στις λεπτομέρειες στις συνθέσεις του. Οι σκηνές του χωριού του συχνά μετέφεραν κάποιο ηθικό μήνυμα. Είχε προτίμηση σε κοκκινοκαφέ παλέτα. 

Ο πρώιμος Ολλανδός καλλιτέχνης και βιογράφος Άρνολντ Χαουμπράκεν αναφέρει ότι οι σκηνές του Ντρόοχσλοοτ με πανηγύρεις χωριών ( *Boerekermisstuk* ) ήταν τόσο δημοφιλείς όσο οι πίνακες λουλουδιών του Μπαρτολομέους Άσστεϋν. 

Χρησιμοποίησε το μονόγραμμα «JCODS».

Δείτε επίσης
------------

* Ζωγραφική της ολλανδικής Χρυσής Εποχής
* Κατάλογος Ολλανδών ζωγράφων

Παραπομπές
----------

1. ↑  Εθνική Βιβλιοθήκη της Γερμανίας, Κρατική Βιβλιοθήκη του Βερολίνου, Βαυαρική Κρατική Βιβλιοθήκη, Εθνική Βιβλιοθήκη της Αυστρίας: (Γερμανικά, Αγγλικά) *Gemeinsame Normdatei*. 140055770. Ανακτήθηκε στις 14  Οκτωβρίου 2015.
2. 1 2  «Joost Cornelisz. Droogsloot». *Biografisch Portaal*. 29042289.
3. ↑  «Joost Cornelisz. Droochsloot». (Αγγλικά) *Union List of Artist Names*. 500026231.
4. 1 2  rkd.nl/explore/artists/24289. Ανακτήθηκε στις 15  Οκτωβρίου 2016.
5. ↑  (Ολλανδικά) *RKDartists*. rkd.nl/explore/artists/24289. Ανακτήθηκε στις 27  Αυγούστου 2017.
6. ↑  «Joost Cornelisz. Droogsloot». (Αγγλικά) *Droogsloot, Joost Cornelisz.*. 16  Δεκεμβρίου 2017.
7. ↑  *artist list of the National Museum of Sweden*. 12  Φεβρουαρίου 2016. kulturnav.org/13271b7b-8357-45b5-a597-b4a8a2831b0c. Ανακτήθηκε στις 25  Φεβρουαρίου 2016.
8. ↑  *The Fine Art Archive*. cs.isabart.org/person/131443. Ανακτήθηκε στις 1  Απριλίου 2021.
9. ↑  (Αγγλικά) *Union List of Artist Names*. 2  Μαρτίου 2019. 500026231. Ανακτήθηκε στις 22  Μαΐου 2021.
10. 1 2  Joost Cornelisz Droochsloot[*νεκρός σύνδεσμος*] at Sphinx Art

Εξωτερικοί σύνδεσμοι
--------------------

* Πολυμέσα σχετικά με το θέμα  Joost Cornelisz. Droochsloot στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 39650747
* **Europeana**: agent/base/39646
* ISNI: 0000 0000 7328 1051
* GND: 140055770
* BNF: cb14973088p (data)
* BPN: 29042289
* ULAN: 500026231
* KulturNav: id
* RKD: 24289

 |

 |

|  |  |
| --- | --- |
| 

|  |
| --- |
| * Πύλη:Βιογραφίες
* Πύλη:Τέχνη
* Πύλη:Ζωγραφική
 |

 |